**Goodyear presenterer UHP-dekket Eagle F1 Asymmetric 3 på bilmessen i Genève 2016**

* Det nyeste tilskuddet til den vellykkede Eagle-produktserien: Goodyears premiumtilbud til et voksende UHP-marked
* Monteres som standard av førsteklasses originalutstyrsprodusenter
* 2,6 meter kortere bremselengde på våte veier sammenlignet med gjennomsnittet av 3 konkurrenter[[1]](#footnote-1) hjelper deg å holde kontrollen
* 31 % bedre mønsterslitasje enn gjennomsnittet for tre konkurrenter og 11 500 km ekstra kjørelengde[[2]](#footnote-2)

**Geneva 01032016** – Goodyear presenterer sitt nyeste sommerdekk, Eagle F1 Asymmetric 3, på den internasjonale bilmessen i Genève i 2016. Dette UHP-dekket (Ultra-High Performance) leverer 31 % bedre dekkslitasje² og kortere bremselengde på både tørre og våte veier¹ slik at sjåførene bedre kan beholde kontrollen og nyte turen. Med overbevisende testseire i Eagle-serien og sine gode erfaringer med originalutstyrsprodusentene, inkludert Jaguar XF, er dette Goodyears premiumtilbud for overlegne bremseegenskaper, responsiv håndtering og kontroll på både tørt og vått underlag.

UHP-segmentet er tydeligvis et voksende marked[[3]](#footnote-3), og det forventes å vokse med mer enn ni millioner enheter og en samlet årlig vekst på mer enn 3 % mellom 2015 og 2020³. Dette drives først og fremst av utvidelsen i bilparken i segmentene for mellomstore og store biler og luksusbiler, og disse blir i stadig større grad utstyrt med UHP-klassifiserte dekk[[4]](#footnote-4).

Nye Eagle F1 Asymmetric er fullpakket av ny teknologi[[5]](#footnote-5). Den aktive bremseteknologien øker kontaktflaten og veigrepet under bremsing slik at bremselengden blir kortere. I tillegg gir både det nye grepsforbedrende materialet og den nye, klebrige harpiksen et kraftig grep for kortere bremsing og håndtering. Den nye, forsterkede konstruksjonsteknologien gir en sterkere, lett konstruksjon med bedre håndtering, svingegenskaper, mønsterslitasje og drivstoffeffektivitet.

Eagle F1 Asymmetric 3 har blitt testet av den uavhengige organisasjonen DEKRA[[6]](#footnote-6), og testen viste sterke egenskaper på dekkslitasje sammenlignet med andre Premium-merker på markedet. Faktisk viste det seg at Goodyear Eagle F1 Asymmetric 3 kunne gi 11 500 km ekstra kjørelengde (eller +31 % bedre slitasje) i forhold til gjennomsnittet av tre ledende konkurrenter.

I tillegg viste resultatene av uavhengige TÜV Süds benchmarktest[[7]](#footnote-7), bestilt av Goodyear, at Eagle F1 Asymmetric 3, sammenlignet med gjennomsnittet for tre hovedkonkurrenter, har 2,6 meter kortere bremselengde (9 % bedre) på våte veier og 1,3 meter kortere bremselengde (4 % bedre) på våte veier, samt 4 % bedre håndtering på vått underlag. De samme testresultatene viser også 10,9 % bedre rullemotstand enn gjennomsnittet av de tre testede konkurrentene, den nest beste rullemotstanden av dekkmerkene som ble testet[[8]](#footnote-8).

«Vi er veldig glade for at dette dekket fortsetter å gjøre det bra i testene, spesielt denne siste DEKRA-testen som bekrefter ledende resultater på kjørelengde», sier Alexis Bortoluzzi, Goodyears markedsføringssjef for personbildekk i EMEA-regionen. «Vi er derfor glade for å kunne vise frem dette dekket på standen vår på bilmessen i Genève for 2016.»

Nye Goodyear Eagle F1 Asymmetric 3 er tilgjengelig i 41 dimensjoner fra 17 til 20 tommer, og de fleste dimensjonene skal være tilgjengelige i mars 2016.

Hvis du ønsker mer informasjon om Goodyear på bilmessen i Genève, kan du besøke oss på stand 2056 i Hall 2 og delta på Goodyears pressekonferanse klokken 12.30 den 1. mars.

Følg oss på @Goodyearpress

Om Goodyear
Goodyear er én av verdens ledende dekkprodusenter. Selskapet har omtrent 66 000 ansatte og produserer sine produkter på 49 anlegg i 22 land over hele verden. De to innovasjonssentrene i Akron i Ohio, USA og Colmar-Berg i Luxembourg arbeider for å utvikle avanserte produkter og tjenester som setter standarden for bransjen både innen teknologi og kjøreegenskaper. Hvis du vil ha mer informasjon om Goodyear produkter, kan du gå til [www.goodyear.com/corporate](http://www.goodyear.com/corporate).

1. 2,6 meter kortere bremselengde (9 % bedre) på våte veier og 1,3 meter kortere bremselengde (4 % bedre) på tørre veier sammenlignet med gjennomsnittet av de tre nyeste (tilgjengelige da testen ble gjennomført) modellene fra hovedkonkurrentene i UHP-segmentet (Michelin Pilot Sport 3, Bridgestone Potenza S001, Continental Sport Contact 5). Testet av TÜV SÜD Product Service GmbH i sept.–okt. 2015 på oppdrag fra Goodyear Dunlop. Dekkdimensjon: 225/45 R17 91Y. Testbil: VW Golf. Teststeder: Mireval (Frankrike), Papenburg (Tyskland), TÜV SÜD PS Garching (Tyskland). Rapport nr. 713066268. [↑](#footnote-ref-1)
2. Sammenlignet med gjennomsnittet for de 3 nyeste (tilgjengelige da testen ble utført) modellene fra hovedkonkurrentene i UHP-segmentet (Michelin Pilot Sport 3, Bridgestone Potenza S001, Continental Sport Contact 5). Testet av DEKRA i

september–oktober 2015 på bestilling fra Goodyear Dunlop. Dekkdimensjon: 225/45 R17 91Y. Testbil: VW GOLF VII – 150 CV. Teststeder: på åpen vei og testbane FP01 med testforhold som beskrevet i test nr. 2015-137. [↑](#footnote-ref-2)
3. Kilde: Goodyear Dunlop, intern prognose [↑](#footnote-ref-3)
4. Kilde: HIS/ Global Insights, mars 2015 [↑](#footnote-ref-4)
5. Sammenlignet med forgjengeren [↑](#footnote-ref-5)
6. Sammenlignet med gjennomsnittet for de tre nyeste (tilgjengelige da testen ble utført) modellene fra hovedkonkurrentene i UHP-segmentet (Michelin Pilot Sport 3, Bridgestone Potenza S001, Continental Sport Contact 5). Testet av DEKRA i september – oktober 2015 på oppdrag fra Goodyear Dunlop. Dekkdimensjon: 225/45 R17 91Y. Testbil: VW GOLF VII – 150 CV. Teststeder: på åpen vei og testbane FP01 med testforhold som beskrevet i test nr. 2015-137. [↑](#footnote-ref-6)
7. Testet av TÜV SÜD Product Service GmbH i sept.–okt. 2015 på oppdrag fra Goodyear Dunlop. Testet mot 3 hovedkonkurrenter: Bridgestone Potzena S001, Michelin Pilot Sport 3 og Continental SportContact 5. Dekkdimensjon: 225/45 R17 91Y. Testbil: VW Golf. Teststeder: Mireval (Frankrike), Papenburg (Tyskland), TÜV SÜD PS Garching (Tyskland). Rapport nr. 713066268. [↑](#footnote-ref-7)
8. Poeng for rullemotstand: Continental Sport Contact 5 – 101.6; Goodyear Eagle F1 Asymmetric 3 – 100; gjennomsnitt for hovedkonkurrentene – 89.1. Del av testen angitt ovenfor med rapport nr. 713066268. [↑](#footnote-ref-8)